Document ID: 32003R1852

32003R1852
L 271/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1852/2003 НА КОМИСИЯТА
от 21 октомври 2003 година
за разрешаването в срок от 10 години на употребата на кокцидиостатик при храненето на животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 1847/2003 на Комисията (2), и по-специално членове 3 и 9 от нея,
като има предвид, че:
(1)
Съгласно Директива 70/524/ЕИО държавите-членки трябва да изискват да не се пуска в обращение добавка, без да е получила за това разрешително от Общността.
(2)
В случая с добавките, изброени в част I от приложение В към Директива 70/524/ЕИО, което включва кокцидиостатици и други медицински вещества, може да бъде издадено разрешително, свързано с лицето, отговарящо за пускането им в обращение. Такова разрешително може да бъде издадено за срок от 10 години, ако всички съответни условия, изложени в тази директива, са изпълнени.
(3)
Оценката на заявлениeто за разрешително за срок от 10 години, подаденo по отношение на кокцидиостатния препарат „Sacox 120 microGranulate“, показва, че съответните условия, изложени в Директива 70/524/ЕИО, са изпълнени.
Научният комитет по хранене на животните изрази положително становище по отношение на безопасността и благоприятните последици от коксидиостатния препарат, който принадлежи към групата „Кокцидиостатици и други медицински вещества“, предназначени за пилета, които се отглеждат за носачки.
(4)
Следователно, кокцидиостатният препарат „Sacox 120 microGranulate“ следва да бъде разрешен за срок от 10 години и включен в списъка на разрешените добавки, свързани с лицето, отговарящо за пускането им в обращение и одобрени за срок от 10 години, съгласно Директива 70/524/ЕИО.
(5)
Оценката на заявлението показва, че се налагат някои процедури за защита на работниците от излагане на добавката „Sacox 120 microGranulate“. Такава защита обаче е осигурена от прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (3).
(6)
Предвидените в настоящия регламент мерки са в съответствие със становището на Постоянен комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Добавката „Sacox 120 microGranulate“, принадлежаща към групата „Кокцидиостатици и други медицински вещества“ и посочена в приложението, се разрешава за употреба като добавка в животинските храни при условията, изложени в приложението.
Член 2
Настоящият регламент влиза в сила на двадесетия ден от публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 октомври 2003 година.

Labels: 0
3
17
6